Verder weet ons dat die man die vrou nodig het om voort te plant, en andersom. Geeneen van die twee kan lewe sonder die ander een voortbring nie. Jesus het dit uitgewys deur te sê: ‘…die Skepper [het] die mens van die begin af man en vrou gemaak…’
Was jy al ooit op so ‘n wonderlike plek dat jy nooit daarvan wou weggaan nie? Dis hoe die man in Markus hoofstuk 5 gevoel het nadat Jesus hom van ‘n lewe van waansinnigheid genees het. Hy wou saam met Jesus reis, na sy lesse luister, sy wonderwerke sien en sy geselskap geniet. Jesus het egter vir hom gesê om huis toe te gaan en sy familie te vertel wat God vir hom gedoen het. God wil nie hê dat jy verafgeleë en apart van die wêreld moet lewe nie! Die enigste manier om dit wat jy het te behou, is om dit weg te gee. Na ‘n geestelike bergtop ervaring, moet jy dit wat jy ontvang het neem en met die mense in die vallei deel.
Die man in vandag se teksvers het jare lank in die begrafplaas gewoon. Hy het homself gesny en onsamehangend geskree. Later het die mense hom: ‘…by Jesus se voete sien sit, geklee en by sy volle verstand…’ (Lukas 8:35 NLV). Dis hoe dit steeds werk. Eers klee Jesus jou, dan roep Hy jou. Wanneer jy na Hom toe kom, is jy geestelik naak, dus vou Hy jou in sy geregtigheid toe.
Moet egter nooit vergeet dat wanneer jy ‘geklee en by jou volle verstand is,’ dat dit jou Godgegewe mandaat is om uit te gaan en vir ander mense te vertel wat die Here vir jou gedoen het nie.